EGCO คาดปีนี้กำไรหดก่อนฟื้นปี 59-โครงการโรงไฟฟ้าในทวายส่อล้ม
EGCO คาดปีนี้กำไรหดก่อนฟื้นปี 59-โครงการโรงไฟฟ้าในทวายส่อล้ม
3 ก.ค. 2558

บริษัท ผลิตไฟฟ้า จำกัด (มหาชน) หรือ EGCO เปิดเผยว่า บริษัทคาดกำไรสุทธิปีนี้น้อยกว่าปีก่อนแม้จะบันทึกกำไรพิเศษจากการขายหุ้นทั้งหมดในบริษัท เอ็กคอมธารา จำกัด ราว 600-700 ล้านบาทในไตรมาส 3/58
ขณะที่หวังกำไรจะกลับมาดีขึ้นในปีหน้าหลังโรงไฟฟ้าขนอมจ่ายไฟฟ้าเข้าระบบในช่วงกลางปี 59 พร้อมวางแผนขยายกิจการไฟฟ้าในต่างประเทศเพิ่มขึ้น โดยเฉพาะในอินโดนีเซีย ฟิลิปปินส์ และลาวที่ยังมีโอกาสค่อนข้างมาก ส่วนโครงการโรงไฟฟ้าในทวายที่ร่วมกับ ITD นั้นมองว่ามีโอกาสเกิดยาก หลังยังมีความเสี่ยงการลงทุน และบันทึกความเข้าใจเบื้องต้น (MOU) ที่ทำร่วมกันนั้นใกล้หมดอายุในเดือนต.ค.-พ.ย.